નવી દિલ્હી, 4 ફેબ્રુઆરી: નવી દિલ્હી વિધાનસભા ચૂંટણી પ્રચાર પૂર્ણ થવાના આરે છે એ પહેલા વડાપ્રધાન નરેન્દ્ર મોદીએ દિલ્હીમાં પોતાની છેલ્લી ચૂંટણીમાં વિપક્ષી દળો પર મન મૂકીને વરસ્યા. ભારતીય જનતા પાર્ટી તરફથી વડાપ્રધાન નરેન્દ્ર મોદીએ ખુદ જાતે કમાન સંભાળી હતી અને આંબેડકર નગરમાં આજે તેમની છેલ્લી રેલી હતી. દિલ્હી વિધાનસભાને ધ્યાનમાં રાખતા આજે પોતાની છેલ્લી રેલીમાં વડાપ્રધાન નરેન્દ્ર મોદીએ જણાવ્યું કે મારી રાજનીતિનો મંત્ર વિકાસ છે. મારે ગરીબોનું જીવન બદલવાનું છે. તેમણે જણાવ્યું કે દિલ્હીમાં 16 વર્ષના ખાડા 5 વર્ષમાં ભરવાના છે.